 Dimuqraadiyada oo ah xoog xiligan dunida awood badan ku yeeshay ayna dabeesheedu ruxayso meelo badna oo caalamka ka mid ah waxaa ka mid ah in xuquuqda dumarka la ilaaliyo, iyagoo qolyaha ay maankooda ka soo maxaatey hanaanka dimuqraadiyadu ay ku dhaliilayaan Islaamka in aanu siin xuquuqdii loo baahnaa dumarka, arintaasi oo ah eedeyn sal iyo baar aan laheyn oo lagu doonayo in maskaxda looga xado ummadaha Islaamka, iyadoo aynu ognahay in soo ifbixidii Nabigeenna Muxamed Nabadgalyo iyo naxariis dushiisa ha ahaatee uu kaalin weyn ka qaatey sidii Islaamku u siin lahaa haweenka xuquuqdooda shakhsiyadeeda. 